29/07/2021 | Administración LocalMunicipal
Noia
Administración Financeira. Intervención
Publicación definitiva de modificación da Ordenanza fiscal reguladora do imposto sobre vehículos de tracción mecánica

ANUNCIO ELEVACIÓN A DEFINITIVO DO ACORDO PROVISIONAL DE MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA 1.–Transcorrido o prazo de exposición ao público do acordo provisional de modificación da Ordenanza fiscal reguladora do Imposto sobre vehículos de tracción mecánica, adoptado polo Pleno da Corporación con data 27 de maio de 2021, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, do 5 de marzo, polo que se aproba o Texto refundido da Lei das facendas locais.2.–O acordo de modificación entrará en vigor o día da súa publicación no Boletín Oficial da Provincia permanecendo en vigor en tanto non se acorde a súa modificación ou derogación expresas.3.–De conformidade co disposto no artigo 19.1 do R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. Noia, 23 de xullo de 2021. O alcalde José Santiago Freire Abeijón ANEXO ORDENANZA REGULADORA DO IMPOSTO SOBRE VEHÍCULOS DE TRACCIÓN MECÁNICA Artigo 1.º.–Fundamento e natureza. De conformidade co previsto no artigo 59, en relación cos artigos 92 a 99 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRLFL), o imposto sobre vehículos de tracción mecánica é un tributo directo, de carácter obrigatorio. Artigo 2.º.–Feito impoñible.1. Constitúe o feito impoñible deste imposto a titularidade de vehículos de tracción mecánica, aptos para circular polas vías públicas, calquera que sexa a súa clase e categoría.2. Considérase vehículo apto para a circulación o que estea matriculado nos rexistros públicos correspondentes e mentres non cause baixa neles. Para os efectos deste imposto, tamén se considerarán aptos os vehículos provistos de permisos temporais e matrícula turística.3. Non están suxeitos a este imposto: a) os vehículos que, estando dados de baixa nos rexistros por antigüidade do seu modelo, poidan ser autorizados para circular excepcionalmente con ocasión de exhibicións, certames ou carreiras limitadas aos desta natureza. b) os remolques e semirremolques arrastrados por vehículos de tracción mecánica de carga útil non superior a 750 quilogramos. Artigo 3.º.–Suxeito pasivo. Son suxeitos pasivos deste imposto as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, xeral tributaria (LXT) que teñen ao seu nome o vehículo no permiso de circulación. Artigo 4.º.–Exencións.1. Estarán exentos do imposto os vehículos incluídos no artigo 94 do TRLFL.2. Para a concesión da exención dos vehículos para persoas de mobilidade reducida, os interesados deberán presentar a solicitude de exención xunto co certificadoou acreditación de recoñecemento da discapacidade emitido por órgano competente e a ficha técnica do vehículo. No caso de vehículos matriculados a nome de persoas con discapacidade para o seu uso exclusivo, deberá acreditarse ademais o destino do vehículo mediante declaración xurada do interesado. Esta exención non será aplicable aos suxeitos pasivos beneficiarios das mesmas por máis dun vehículo simultaneamente.3. Para a concesión da exención de tractores, remolques, semiremolques e maquinaria provisto de Cartilla de Inspección Agrícola, os interesados deberán presentar a solicitude de exención xunto coa fotocopia do permiso de circulación do vehículo, fotocopia da Tarxeta de características técnicas do vehículo e fotocopia da Cartilla de Inspección Agrícola. Artigo 5.º.–Bonificacións.1.–Disfrutarán dunha bonificación do 100% sobre a cota incrementada os vehículos que teñan unha antigüidade mínima de vintecinco anos a partir da data da súa fabricación, ou se está non se xoñece, tomarase como tal a da súa primeira matriculación ou, no seu defecto, a data en que o correspondente tipo ou variante se deixou de fabricar. Dita bonificación deberá ser solicitada polo interesado, achegando copia do permiso de circulación do vehículo.2.–Os suxeitos pasivos que teñan domiciliado o pago do recibo do Imposto sobre vehículos de tracción mecánica nunha entidade financeira gozarán dunha bonificación sobre a cota do 2%. No suposto de nova domiciliación, para que a mesma surta efecto no exercicio en que se realice, a efectos da bonificación, deberá ser efectuada cunha antelación mínima dun mes a data de inicio do período de cobro en voluntaria. Si a domiciliación do pagamento non se fixera efectiva e sempre e cando non se deba a causa imputables a Administración, dita bonificación quedará sen efecto e a tenor do disposto no artigo 115.3 da Lei Xeral Tributaria procederase a regularizar a situación tributaria do obrigado sen necesidade de proceder á previa revisión de ditos actos provisionais conforme o disposto no título V da Lei Xeral Tributaria. O órgano competente para a concesión da bonificación será o Alcalde-Presidente da Corporación ou persoa en quen delegue.3.–Gozarán dunha bonificación do 50% na cota do imposto, durante os 5 períodos impositivos posteriores ao do ano da súa matriculación: – Os vehículos híbridos (motor eléctrico-gasolina, eléctrico-diesel ou electro-gas) que estean homologados de fábrica, incorporando dispositivos catalizadores, axeitados á súa clase e modelo, que minimicen as emisións contaminantes. Para a súa estimación tomarase como referencia a base de datos elaborada polo Instituto de Diversificación e Aforro da Enerxía (IDAE) dependente, neste momento, do Ministerio para a transición ecolóxica e o reto demográfico. – Que se trate de vehículos de motor eléctrico, alimentados por baterías, e/ou emisións nulas, de acordo coa información obtida do Instituto para a Diversificación e Aforro da Enerxía. Os interesados deberán presentar a solicitude de bonificación con anterioridade a data de devengo do imposto. Como o imposto se devenga o día 1 de xaneiro, a concesión da bonificación terá efectos desde o período impositivo seguinte ao da solicitude. Os interesados deberán presentar a ficha técnica do vehículo que acredite a súa inclusión nalgunha das categorías previstas neste apartado. Artigo 6.º.–Cota tributaria. De conformidade co previsto no artigo 95.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais os coeficientes de incremento das cotas mínimas do Imposto sobre vehículos de tracción mecánica aplicable a este municipio quedan fixadas como sigue: A) Turismos: 1,467. B) Autobuses: 1,467. C) Camións: 1,467. D) Tractores: 1,467. E) Remolques e semiremolques: 1,467. F) Outros vehículos.  Ciclomotores: 1,728  Motocicletas ata 125 c. c:1,728  Motocicletas de máis de 125 ata 250 cc: 1,467  Motocicletas de máis de 250 ata 500 cc: 1,467  Motocicletas de máis de 500 ata 1000 cc: 1,519  Motocicletas de máis de 1000 cc: 1,309 CADRO DE TARIFAS A) Turismos: De menos de 8 C. F.: 18,51 €. De 8 ata 11,99 C. F.: 50,00 €. De 12 ata 15,99 C. F.:105,54 €. De 16 ata 19,99 C. F.: 131,46 €. De máis de 20 C. F.: 164,30 €. B) Autobuses: De menos de 21 prazas: 122,20 €. De 21 a 50 prazas: 174,04 €. De máis de 50 prazas: 217,56 €. C) Camións: De menos de 1.000 kg de carga útil: 62,02 €. De 1000 a 2999 kg de carga útil: 122,20 €. De 2999 kg a 9999 kg de carga útil: 174,04 €. De máis de 9999 kg de carga útil: 217,56 €. D) Tractores: De menos de 16 C. F.: 25,92 €. De 16 a 25 C. F.: 40,74 €. De máis de 25 C. F.: 122,20 €. E) Remolques e semirremolques: De menos de 1.000 kg de carga útil: 25,92 €. De 1000 a 2.999 kg de carga útil; 40,74 €. E máis de 2.999 kg de carga útil: 122,20 €. F) Outros vehículos:  Ciclomotores: 7,64 €  Motocicletas de ata 125 cc: 7,64 €.  Motocicletas de máis de 125 cc ata 250 cc: 11,11 €  Motocicletas de máis de 250 ata 500 cc: 22,23 €.  Motocicletas de máis de 500 cc ata 1000 cc: 46,01 €.  Motocicletas de máis de 1.000 cc: 79,30 €. 2. Para os efectos de facilitar a aplicación das tarifas, deberanse ter en conta as seguintes reglas: A) O concepto das diversas clases de vehículos será o recollido no anexo II do Real decreto 2822/1998 polo que se aproba o regulamento xeral de vehículos (RXV). B) A potencia fiscal expresada en cabalos fiscais calcularase de acordo co disposto no anexo V do RXV. C) Os vehículos definidos como mixtos, todoterreo, mixtos adaptables, mixtos todoterreo, e furgón mixto adaptable e similares polo literal da clave numérica reflectido na ficha técnica, tributarán como turismo, pola súa potencia fiscal, agás nos seguintes casos: – Se o vehículo está habilitado para o transporte de máis de nove persoas incluído o conductor, tributará como autobús. – Se o vehículo estivera autorizado para transportar mais de 525 kg de carga útil, tributará como camión. D) Os cuatriciclos lixeiros tributarán como ciclomotores. Artigo 7.º. Período impositivo e obriga de contribuír.1. O período impositivo coincide co ano natural, agás no caso de primeira adquisición dos vehículos. Neste caso o período impositivo comezará o día en que se produza a adquisición.2. A data de esixibilidade do imposto é o primeiro día do período impositivo.3. O importe da cota do imposto ratearase por trimestres naturais nos casos de primeira adquisición ou baixa do vehículo. Tamén procederá o rateo da cota, nos mesmos termos, nos supostos de baixa temporal por sustración ou roubo do vehículo, e dende o momento no que se produza a devandita baixa temporal no rexistro público correspondente. Nos supostos de baixa definitiva ou baixa temporal por sustración ou roubo do vehículo e para efectos do rateo, os contribuíntes deberán solicitar, de ser o caso, a devolución proporcional das cotas ingresadas.4. No suposto de transferencia ou cambio de domicilio con transcendencia tributaria, a cota será irreducible e o obrigado ao pagamento de imposto será o que figure como titular do vehículo no permiso de circulación o día un de xaneiro. Artigo 8.º.–Normas de xestión.1. A xestión, liquidación, inspección e recadación, así como a revisión dos actos administrativos dictados en vía de xestión tributaria corresponden ao Concello do enderezo que conste no permiso de circulación do vehículo.2. No caso de primeira adquisición de vehículo ou reforma que altere a súa clasificación para os efectos deste imposto, o suxeito pasivo estará obrigado a practicar, a correspondente autoliquidación, e a realizar o ingreso da débeda tributaria resultante nas entidades de crédito debidamente autorizadas.3. Cando se trate de vehículos xa matriculados ou declarados aptos para a circulación en exercicios anteriores, a recadación das correspondentes cotas tributarias realizarase mediante a expedición de recibos, en base a un padrón anual no que figurarán todos os vehículos suxeitos ao imposto, así como os suxeitos pasivos titulares dos devanditos vehículos.4. O padrón do imposto exporase ao público por un prazo de quince días para que os interesados poidan examinalo e, de ser o caso, formular as reclamacións oportunas. Notificarase de modo colectivo mediante publicación de anuncio no Boletín Oficial da Provincia de conformidade co art.102.3 da Lei 58/2003, do 17 de decembro, Xeral Tributaria. Artigo 9.º.–Infraccións e sancións. Para todo o relativo á calificación de infraccións tributarias e a imposición das sancións correspondentes, rexerá o disposto nos artigos 178 e seguintes da LXT. Disposición derradeira A presente ordenanza entrará en vigor o día da súa publicación no Boletín Oficial da Provincia, permanecendo en vigor en tanto non se acorde a súa derrogación expresa.